open-index/open-wikipedia-markdown huggingface dataset:
O Amenal, Castrofeito, O Pino

**O Amenal** é un lugar da parroquia de Castrofeito, no concello coruñés do Pino, na comarca de Arzúa. A súa poboación está incluída dentro do número que o IGE lle asigna á parte deste lugar que se atopa dentro da parroquia de Pereira.

O Camiño Francés a Santiago pasa por esta pequena poboación xusto antes de encarar a suba cara á plataforma do aeroporto de Santiago-Rosalía de Castro. Quizais por esta razón, tense desenvolvido unha pequena infraestrutura hostaleira neste lugar. O trazado do Camiño atravesa a N-547 neste punto a través dun paso subterráneo que se encontra na parte de Castrofeito. A capital municipal, O Pedrouzo, atópase a 2.400 metros de distancia.

## Galería de imaxes 

Ficheiro:Castrofeito, O Amenal N-547 vista desde casas de Pereira 1.jpg|A N-547 ao seu paso polo Amenal
Ficheiro:Castrofeito, O Amenal casa e hórreo.jpg|Casa con hórreo
Ficheiro:Castrofeito, O Amenal casa ao carón da N-547.jpg|Casa e sinal de Stop

## Lugares e parroquias 
### Lugares de Castrofeito 
### Parroquias do Pino 
## Notas
O Ameneiral, Pereira, O Pino

**O Ameneiral** é un lugar da parroquia de Pereira, no concello coruñés do Pino, na comarca de Arzúa. Os seus habitantes están incluídos dentro do número que o IGE determina para o lugar do Amenal.

Polo Ameneiral pasa o Camiño Francés a Santiago, a poucos metros de chegar á ponte sobre o rego do Amenal, afluente do río Brandelos. O seu casarío está disperso, concentrándose un maior número de construcións xusto antes de chegar ao Amenal, nunha superficie dunhas 5,5 hectáreas. O resto do casarío estríbase ou ben na ladeira sur do monte do Castro de Amenal, seguindo a curva de nivel xunto ao Camiño, ou ben xunto á N-547.

Esta poboación conta cun par de exemplos de hórreos tipo O Pino, un deles preto da ponte sobre o rego do Menal e o outro case no centro xeográfico do casarío.

## Etimoloxía 
Este lugar coincide na mesma área xeográfica co lugar do Amenal e os regos do Amenal e do Menal, que pasan a poucos metros, sempre ao carón do Camiño Francés. Etimoloxicamente semellan ter raíces parecidas. Tendo isto en conta, a orixe deste termo pode vir:
* do fitónimo ameneiro (*alnus glutinosa*), do latín vulgar *AMINARIU, derivado da forma celta *ameia*, que significa "a carón do río", porque é aquí onde abundan. Posiblemente a palabra *ameneiral* sexa un topónimo abundancial que se refera a un conxunto de amieiros. Neste último sentido os devanditos topónimos O Amenal e O Menal virían a abundar no mesmo sentido, polo que teriamos tres topónimos de orixes idénticas uns ao lado dos outros
* do hidrónimo *ame-nale*, que significa "meseta ou regato tranquilo", ou da raíz céltica *am-* que derivaría nun *amena-* e pode significar "leito de río, gabia"

## Galería de imaxes 

Ficheiro:Pereira, O Ameneiral casarío do norte do Ameneiral.jpg|Casarío do norte do Ameneiral, preto do rego do Menal
Ficheiro:Pereira, O Ameneiral antiga casa 2.jpg|Casa antiga de cachotería ao norte do lugar
Ficheiro:Pereira, O Ameneiral antiga casa 4.jpg|Detalle de casa antiga de cachotería
Ficheiro:Pereira, O Ameneiral casarío do sur do Ameneiral.jpg|Casarío do sur do Ameneiral
Ficheiro:Pereira, O Ameneiral o Camiño de Santiago no Ameneiral.jpg|Camiño Francés ao seu paso polo Ameneiral
Ficheiro:Pereira, O Ameneiral o Camiño de Santiago no Ameneiral 2.jpg|Camiño Francés ao seu paso polo Ameneiral
Ficheiro:Pereira, O Amenal a ponte do Amenal desde O Ameneiral.jpg|Vista da ponte sobre o rego do Amenal
Ficheiro:Pereira, O Amenal regato cara á ponte do Amenal desde O Ameneiral.jpg|Regato que vai desde O Ameneiral cara o rego do Amenal

## Lugares e parroquias 
### Lugares de Pereira 
### Parroquias do Pino 
## Notas
Rego do Amenal, río Brandelos

O **rego do Amenal** é un afluente do río Brandelos que discorre polo concello do Pino, na comarca de Arzúa e ten unha lonxitude total de 3.470 metros.

## Características 
Nace preto da N-634, á altura do lugar de Santiso, a uns 350 metros de altitude, que está moi alterado, aínda que os seus muros acadan os 6 m de altura no seu lado norte.

Tras pasar polo lugar de Rial, deixa á súa esquerda os montes da Revolta (pasando baixo da autovía de Santiago a Lugo) e de Telleiro, para, apenas a 2.580 metros do seu nacemento, encontrarse co rego do Menal, que ten unha lonxitude similar á súa. Isto sucede uns 60 m antes de pasar baixo a ponte do Amenal, pola que discorre o Camiño Francés a Santiago. É posible que a palabra *amenal* poida ser un topónimo abundancial que se refira a un conxunto de amieiros. Neste último sentido os topónimos O Ameneiral, lugar que está poucos metros antes que O Amenal, e o rego de Menal virían a abundar no mesmo sentido, polo que teriamos tres topónimos de orixes idénticas uns ao lado dos outros
* do hidrónimo *ame-nale*, que significa "meseta ou regato tranquilo", ou da raíz céltica *am-* que derivaría nun *amena-* e pode significar "leito de río, gabia"

## Galería de imaxes 

Ficheiro:Pereira, O Amenal Camiño de Santiago ao seu paso sobre o rego do Amenal.jpg|Ponte sobre o rego do Amenal
Ficheiro:Pereira, O Amenal o rego do Amenal desde a ponte do Amenal 1.jpg|Rego do Amenal desde a ponte
Ficheiro:Pereira, O Amenal o rego do Amenal desde a ponte do Amenal 3.jpg|Rego do Amenal e tubaxes da ponte
Ficheiro:Pereira, O Amenal o rego do Amenal desde a ponte do Amenal 4.jpg|Rego do Amenal

## Notas
Período precelta

O **período precelta** na prehistoria de Europa Central e Occidental produciuse antes da expansión dos celtas ou da súa cultura durante a Idade de Ferro en Europa e Anatolia (séculos -IX a -VI), mais despois da aparición da lingua e cultura protoceltas. A área abrangueu a espazo máxima das linguas celtas a mediados do primeiro milenio a.C. A extensión á que a lingua, a cultura e a poboación celta coincidiron ou interacturaron durante este período e moi incerto e polémico.
[miniatura|250x250px|Distribución [Sincronía e diacronía|diacrónica dos pobos celtas.

]]

## Linguas 
O protocelta data principalmente do -800, coincidindo coa cultura de Hallstatt, mentres que a posible diverxencia máis antiga entre as variedades protoceltas do protoindoeuropeo data de entre o -3000 e o -2000.

Na Europa continental, as linguas precélticas da Idade de Bronce europea poden comprender dous grupos distintos.
* Linguas non indoeuropeas (por exemplo as linguas preindoeuropeas); como o éuscaro, o rético, o etrusco, o ibérico, que podería estar clasificado co éuscaro mais aínda están sen clasificar, o aquitano e o paleosardo. Algúns estudosos agrupan o etrusco, o rético e o lemnio nunha hipotética familia lingüística tirrena, que puido xurdir no mar Exeo ou no norte dos Alpes durante o Neolítico. Pola contra, a lingua lemnia quizais puido chegar ao mar Exeo durante a Idade de Bronce serodia, cando os gobernantes micénicos recrutaron grupos de mercenarios de Sicilia, Sardeña e diversas partes da Península Itálica.
* Variedades indoeuropeas, como as linguas ilirias, posiblemente o lusitano, os dialectos italo-célticos, o antigo belga e o "antigo europeo". Porén, o lusitano e o antigo belga poden resultar ser celtas, mentres que o antigo europeo podería ser celta ou non indoeuropeo. A existencia do indoeuropeo no oeste de Europa antes da chegada dos celtas é altamente especulativo.

## Notas 
## Véxase tamén 
### Bibliografía 
*Thompson, T. ''Ireland's Pre-Celtic Archaeological and Anthropological Heritage.* (2006) Edwin Mellen Press.
*Waddell, J., *The Celticization of the West: an Irish Perspective'', in C. Chevillot and A. Coffyn (eds), L' Age du Bronze Atlantique. Actes du 1er Colloque de Beynac, Beynac (1991), 349-366.
*Waddell, J.,*The Question of the Celticization of Ireland*, Emania No. 9 (1991), 5-16.
*Waddell, J., 'Celts, Celticisation and the Irish Bronze Age', in J. Waddell and E. Shee Twohig (eds.), *Ireland in the Bronze Age*. Proceedings of the Dublin Conference, abril de 1995, 158-169.
Ana Ulla

**Ana María Ulla Miguel**, nada en Vigo en 1965, é unha astrofísica galega, escritora e profesora na Universidade de Vigo.

## Traxectoria 
Ana Ulla comezou a carreira de Física na Universidade de Santiago de Compostela, onde cursou os tres primeiros cursos,e logo especializouse en Astrofísica na Universidade de La Laguna, onde tamén realizou a súa formación doutoral. Entre 1988 e 1995, ocupou diversos postos de investigación e docencia na Universidade de Tromsø (Noruega), o Laboratorio de Astrofísica Espacial e Física Fundamental (Madrid), a Axencia Espacial Europea (ESA), ou o Instituto Niels Bohr de Copenhague. Posteriormente, foi contratada posdoutoral no Instituto de Astrofísica das Canarias (IAC), traballando para o proxecto "Infared Space Observatory" da ESA. Ademais, é integrante do padroado da Fundación Ceo, Ciencia e Cultura que xestiona o Observatorio Astronómico de Forcarei.

### Obra literaria e divulgativa 
Ademais da súa actividade investigadora no ámbito da astrofísica, Ana Ulla desenvolveu tamén unha faceta como autora e editora de obras de divulgación científica e literatura relacionadas coa astronomía, en lingua galega e castelán.

En 2009 participou como coautora na obra colectiva *Contos e coplas de estrelas*, editada pola Universidade de Vigo e polo Consello Superior de Investigacións Científicas (CSIC), na que contribuíu coa adaptación dun conto popular e con varias cancións relacionadas coa temática astronómica.

En 2010 foi coautora do libro de divulgación científica *La ciencia del cielo*, publicado pola editorial ENOR e traducido ao portugués como *A ciência do céu*.

En 2014 editou o libro de relatos *Os contos da Astronomía na palleira*, resultado dun obradoiro de astronomía organizado pola Universidade de Vigo, no que tamén participou como autora co conto *A galaxia María*.

En decembro de 2015 publicou a súa primeira novela infantil, *Desde el jardín, las estrellas*, ilustrada por Rita Landeiro e editada polo Servizo de Publicacións da Universidade de Vigo.

Posteriormente publicouse unha edición anotada e ampliada da obra, acompañada de propostas de actividades educativas orientadas á divulgación científica e á aprendizaxe interdisciplinar.

## Publicacións seleccionadas 
* *Contos e coplas de estrelas* (2009), obra colectiva editada pola Universidade de Vigo e o CSIC.
* *La ciencia del cielo* / *A ciência do céu* (2010), obra colectiva de divulgación científica publicada por ENOR.
* *Desde el jardín, las estrellas* (2015), novela infantil de divulgación científica.

## Recoñecementos 
En febreiro de 2014 recibiu, ex aequo con Minia Manteiga, o premio “Galega destacada 2013” concedido pola Asociación Diálogos 90. Tamén foi galardoada co recoñecemento "Muller Científica 2020" que outorga o IES Val Miñor. 

## Notas 
## Véxase tamén 
### Ligazóns externas 
* Mulleres ninguneadas na Ciencia no programa Vivir Aquí da TVG
* Que facemos? A astrofísica e o  Observatorio Astronómico de Forcarei
Rego do Menal, río Brandelos

O **rego do Menal** ou **rego do Monal** é un afluente do rego do Amenal, que pertence á bacía do río Brandelos, que discorre polo concello do Pino, na comarca de Arzúa e ten unha lonxitude total de 2.930 metros.

## Características 
Nace na Pena Vieiro, preto da N-634 e do lugar de Vilabuíl, a uns 370 metros de altitude. É posible que a palabra *amenal* poida ser un topónimo abundancial que se referira a un conxunto de amieiros, igual que a súa variante *ameneiral*
* do hidrónimo *ame-nale*, que significa "meseta ou regato tranquilo", ou da raíz céltica *am-* que derivaría nun *amena-* e pode significar "leito de río, gabia"

## Galería de imaxes 

Ficheiro:Pereira, O Ameneiral rego do Menal 2.jpg|Alnus glutinosa na beira do rego do Menal
Ficheiro:Pereira, O Ameneiral rego do Menal 6.jpg|Rego do Menal desde a ponte do Ameneiral

## Notas
Liga de Campións da UEFA 2020-21

A **Liga de Campións da UEFA 2020–21** foi a 66.ª edición da Liga de Campións da UEFA, a máxima competición europea de fútbol a nivel de clubs organizada pola UEFA.

A final xogouse no Estadio Olímpico de Atatürk en Istanbul, Turquía. O estadio ía albergar a final da tempada anterior, pero non foi posible debido á pandemia por coronavirus en 2020.

## Rolda previa 
O sorteo da rolda previa celebrouse o 17 de xullo de 2020. As semifinais xogáronse o 8 de agosto de 2020 no Centre Sportif de Colovray de Nyon, Suíza. A final tiña como data prevista o 11 de agosto, pero foi cancelada debido ó positivo por coronavirus de dous xogadores do FC Drita, e déuselle a vitoria por 3-0 ó Linfield FC.

|-
!colspan=4|Semifinais

|-
!colspan=4|Final

|}

## Roldas de clasificación 
### Primeira rolda 
|}
[A] Debido á regulación da UEFA con respecto á COVID-19, coma o partido entre o KÍ e o ŠK Slovan Bratislava non se puido disputar por varios positivos do equipo islandés, deuse por gañador ó Slovan Bratislava por 0-3.

### Segunda rolda 
|+Ruta de campións

|}

|+Ruta de non campións

|}

### Terceira rolda 
|+Ruta de campións

|}

|+Ruta de non campións

|}

## Rolda de playoff 
|+Ruta de campións

|}

|+Ruta de non campións

|}

## Fase de grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
## Fase final 
### Cadro 
### Oitavos de final 
Os partidos de ida xogáronse o 16, 17, 23 e 24 de febreiro, e tamén o primeiro grupo dos de volta o 9, 10, 16 e 17 de marzo de 2021.

|}

### Cuartos de final 
Os partidos de ida xogáronse o 6 e 7 de abril, e os de volta o 13 e 14 de abril de 2021.

|}

### Semifinais 
Os partidos de ida xogáronse o 27 e 28 de abril, e os de volta o 4 e 5 de maio de 2021.

|}

### Final 
|
|vhalign="top"|300px|link=
|valign="top" width="50%"|

|}

## Notas 
## Véxase tamén 
### Outros artigos 
* Liga de Campións da UEFA
* UEFA

### Ligazóns externas 
* Páxina oficial da UEFA
Museo Nacional Romano

O **Museo Nacional Romano** (en ) é un conxunto de museos en Roma (Italia), dividido en varios lugares da cidade. Foi fundado en 1889 e inaugurado en 1890, durante o Risorgimento, co propósito de coleccionar antigüidades que van dende o século -V ao século III.

A primeira colección formouse coas coleccións arqueolóxicas do Museo Kircheriano e os numerosos novos descubrimentos en Roma durante o plan da cidade despois de que se convertese na nova capital do novo Reino de Italia. Inicialmente pretendíase que se mostrase nun «Museo Tiberino» (que nunca se levou a cabo), mais en 1901 o Estado outorgou o beneficio á institución da Vila Ludovisi e a importante colección nacional de esculturas antigas.

A súa base estabeleceuse no claustro do século XVI construído por Miguel Anxo en parte das termas de Diocleciano, que aínda son a súa base principal. Esta adaptación dos edificios a un novo propósito comezou para a Exposición de 1911 e acabou na década de 1930. Nos anos 1990, nunha transformación radical, as coleccións do museo dividíronse en catro lugares diferentes.

## Véxase tamén 
### Ligazóns externas 
* Official Website of the Museo Nazionale Romano  
* Roma 2000 information
LMI-1

**LMI-1** (*Lockheed Martin Intersputnik 1*) é un satélite de comunicacións lanzado o 26 de setembro de 1999 mediante un foguete Proton K/DM-3 desde o cosmódromo de Baikonur.

## Características 
LMI-1 foi construído por Lockheed Martin para Rusia e leva a bordo 44 transpondedores en banda C e banda Ku para proporcionar servizos de telefonía e transmisión de televisión en directo. Usa o bus A2100AX e foi vendido en setembro de 2006 á operadora Asia Broadcast Satellite, que alquilou parte dos transpondedores a KT Telecom, pasándose a denominar **ABS-1** ou **Koreasat 7**. Posteriormente foi renomeado como **ABS-6**.

## Notas 
## Véxase tamén 
### Outros artigos 
*Proton K/DM-3
Racer-X

***Racer-X*** é o terceiro EP da banda estadounidense de post-hardcore Big Black, publicado no ano 1984 a través do selo Homestead Records. O traballo foi reeditado por Touch and Go Records en 1992.

*Racer-X* foi o primeiro disco de Big Black en cimentar a súa formación instrumental de dúas guitarras, un baixo e unha caixa de ritmos Roland TR-606. Foi o derradeiro traballo en contar co baixista Jeff Pezzati que doixou a banda para dedicar máis tempo ao seu grupo principal, Naked Raygun.

Ao igual que os dous primeiros EPs de Big Black, o disco orixinal só seis cancións (cinco de Big Black e unha de James Brown), cunha duración de menos de 20 minutos. 

## Título 
Racer X era unha personaxe da serie seminal de anime *Speed Racer.* A canción título do EP fai numerosas referencias ao programa de televisión orixinal.

## Sinxelo 
A canción "Il Duce" (sobre Benito Mussolini) gravouse na mesma sesión que os temas de *Racer-X*. A canción foi editada o seguinte ano como un sinxelo en 7" con "Big Money", do álbum *Atomizer*, como cara b.  Homestead Records tamén lanzou unha versión promocional en 12" do sinxelo con "Il Duce" e "Big Money" na cara A e tres temas ao vivo na B.

## Portada 
O EP orixinal ten unha portada realizada por Nate Kaatrud (máis coñecido como National Kato/Nash Kato) da banda Urge Overkill. Cando Touch and Go reeditou o traballo en 1992 non atoparon a portada orixinal e deseñouse unha nova.

## Listaxe de cancións 
## Notas
Paul Lockhart

**Paul Scott "Paco" Lockhart**, nado en Amarillo, Texas, o 28 de abril de 1956, é un astronauta estadounidense retirado que formou parte das misións STS-111 e STS-113.

## Traxectoria
Lockhart graduouse en matemáticas pola Universidade Tecnolóxica de Texas en 1978 e é máster en enxeñería aeroespacial pola Universidade de Texas en 1981.

Foi seleccionado como astronauta pola NASA en abril de 1996, participando nas misións STS-111 e STS-113 e pasando un total de 27,64 días no espazo.

## Notas 
## Véxase tamén 
### Outros artigos 
*STS-111
*STS-113
Richard M. Linnehan

**Richard Michael Linnehan**, nado en Lowell, Massachusetts, o 19 de setembro de 1957, é un astronauta estadounidense retirado que formou parte das misións STS-90, STS-123, STS-109 e STS-78.

## Traxectoria
Linnehan graduouse en ciencias animais pola Universidade de New Hampshire en 1980 e ten un doutoramento en veterinaria pola Universidade do Estado de Ohio en 1985.

Foi seleccionado como astronauta pola NASA en marzo de 1992, participando nas misións STS-90, STS-123, STS-109 e STS-78 e pasando un total de 59,50 días no espazo.

## Notas 
## Véxase tamén 
### Outros artigos 
*STS-90
*STS-123
*STS-109
*STS-78
Hallstatt

**Hallstatt** /ˈhalʃtat/ é unha localidade do distrito montañoso de Salzkammergut, na estado da Alta Austria, en Austria. Atópase xunto ao lago Hallstatt. Etimoloxicamente o nome de *Hall* probablemente provén do termo céltico co que se denominaba ao sal, abundante nas minas achegadas. A localidade dá o seu nome á cultura da Idade de Ferro denominada Cultura de Hallstatt. En 1997, a paisaxe cultural de Hallstatt-Dachstein foi declarado Patrimonio da Humanidade pola Unesco.

## Notas 
## Véxase tamén 
### Ligazóns externas 
* Páxina oficial do concello
Ling Qiao

**Ling Qiao** ou **LQ** é un satélite artificial chinés lanzado o 4 de setembro de 2014 mediante un foguete Longa Marcha 2 desde o Centro de Lanzamento de Satélites de Jiuquan.

## Características 
Ling Qiao é un satélite experimental para comunicacións multimedia en órbita baixa desenvolvido pola Universidade de Tsinghua e a empresa Beijing Xinwei Telecom Technology Co.. Ten unha masa de 135 kg e funciona alimentado por paneis solares.

## Notas 
## Véxase tamén 
### Outros artigos 
*CZ-2D
Manu Mosquera

**Manuel Mosquera Rey**, coñecido como **Manu Mosquera**, nado na Coruña o 26 de xaneiro de 1999, é un futbolista galego que xoga como dianteiro no Arzúa, da Terceira División RFEF. É fillo do exfutbolista e adestrador Manuel Mosquera e irmán maior do tamén futbolista David Mosquera.

## Traxectoria 
Naceu na Coruña en 1999, sendo seu pai o histórico dianteiro do CF Extremadura Manuel Mosquera, criado na canteira do Deportivo da Coruña. Manu incorporouse tamén ás categorías inferiores do Deportivo en 2009, con dez anos. En 2018 foi cedido ao Laracha CF de Tercera División, segundo filial do Deportivo, onde debutou o 30 de setembro dese ano na vitoria por 1-0 sobre o Racing Club Vilalbés. 

Mosquera marcou o seu primeiro gol na Terceira División o 17 de novembro de 2018, conseguindo o empate a 1-1 contra o Silva SD. Despois de ser titular habitual no Laracha, debutou co Fabril en Segunda División B o 19 de maio de 2019, xogando os últimos 19 minutos na derrota por 0-1 ante o Real Valladolid B, aínda que o seu equipo estaba xa descendido. 

O 7 de decembro de 2019, Mosquera fichou polo Extremadura UD, adestrado por seu pai, sendo inicialmente asignado ao filial en Terceira. Tralo remate da tempada volveu ao Fabril. 

O 6 de xaneiro de 2021 debutou co primeiro equipo do Deportivo da Coruña en partido oficial (xa o fixera no Trofeo Teresa Herrera 2020), na segunda rolda da Copa do Rei fronte ao Alavés en Riazor, xogando como titular. Catro días despois debutou co Deportivo en liga, no partido contra o Zamora no Ruta de la Plata.

No verán de 2021, despois de máis dunha década no Deportivo, deixou o club galego e fichou polo CP Cacereño. Con todo, apenas dispuxo de minutos no equipo estremeño, desvencellándose do mesmo en xaneiro de 2022. Fichou entón polo Ourense CF, da Terceira División. Disputou 9 encontros co equipo do Couto, contribuíndo cun gol ao ascenso do equipo á Segunda RFEF.

En agosto de 2022 foi presentado como novo xogador do Arzúa, de Terceira RFEF, pero só 10 días despois deixou o club e fichou polo Victoria coruñés, de Preferente Galicia. Disputou 10 partidos co equipo do barrio de Santa Lucía, pero acabou a tempada vestindo a camiseta do Pol, na Primeira Galicia. En xuño de 2023 fichou definitivamente polo Arzúa, adestrado por Chus Baleato.

## Notas 
## Véxase tamén 
### Ligazóns externas 
* Manu Mosquera en LaPreferente.com
Arabinogalactano

O **arabinogalactano** é un biopolímero formado polos monosacáridos arabinosa e galactosa. Na natureza hai dúas clases de arabinogalactanos: os de plantas e os microbianos. Nas plantas, é un compoñente principal de moitas gomas, incluíndo a goma arábiga e a goma ghatti. Adoita encontrarse unido a proteínas, e a arabinogalactano proteína (AGP) resultante funciona tanto como molécula de sinalización intercelular coma fai unha función de cola que sela as feridas das plantas.

O arabinogalactano microbiano é un importante compoñente estrutural da parede celular das micobacterias.  Nesta molécula a arabinosa e a galactosa están só na configuración furanosa. A porción galactano do arabinogalactano microbiano é linear, consta de aproximadamente 30 unidades ligadas con enlaceces glicosídicos alternantes β-(1-5) e β-(1-6). A cadea arabinano, que consta duns 30 residuos, está unida a tres puntos de ramificación da cadea de galactano, que se cre están nos residuos 8, 10 e 12.
A porción arabinano do polímero é unha estrutura ramificada complexa, que xeralmente leva nos extremos ácido micólico; os enlaces glicosídicos no arabinano son α-(1-3), α-(1-5) e β-(1-2).

O arabinogalactano micobacteriano é recoñecido como unha aparente inmunolectina intelectina presente en cordados.

## Estrutura do arabinogalactano microbiano 
O extremo redutor do arabinogalactano microbiano consta da secuencia terminal →5)-**D**-Gal*f*-(1→4)-**L**-Rha*p*-(1→3)-**D**-GlcNAc. Un muramil-6-P tamén se encontra dentro do peptidoglicano. O micolilarabinogalactano das micobacterias está unido ao peptidoglicano pola ponte diglicosilfosforil específica de actimomicete, **L**-Rha*p*-(1→3)-**D**-GlcNAc-(1→P). como aditivo alimentario (só ou en combinación), alimentación animal, cosmética, farmacia, construción, produción de polpa, produción de petróleo, crecemento das plantas, etc.

## Notas 
## Véxase tamén 
### Outros artigos 
* Mycobacterium
* Carbohidrato
Montes Saian

Os **montes Saian** (en  *Saianii*; en , *Soyonï nurû*; en túrquico antigo 𐰚𐰇𐰏𐰢𐰤, *Kögmen* durante o período dos Göktürks) é unha cordilleira no sur de Siberia, Rusia (concretamente na república dos Tuva) e o norte de Mongolia. No pasado, serviu como fronteira entre Mongolia e Rusia.

Os altos cumios e lagos fríos dos Saian dan altura aos ríos que chegan a un dos principais ríos de Siberia, o Ienisei, que flúe cara ao norte durante 3400&nbsp;km ata o océano Ártico. É unha área protexida e illada, que se mantivo pechada pola Unión Soviética dende 1944.

## Características 
[esquerda|miniatura|A «Pedra colgante», nos Saian occidentais, [montes Ergaki]] 
Orograficamente son o bordo norte da meseta situada ao noroeste de Mongolia, que a separa de Siberia. Coñécese pouco sobre a súa xeoloxía.

Mentres que a elevación xeral da área está entre os 2100 e os 2700&nbsp;m de altura, algúns picos individuais, formados sobre todo por granito e lousas metamórficas, acadan máis de 3000 metros. Os principais pasos entre montañas están a alturas de 1800 e 2300&nbsp;m sobre o nivel do mar, como Muztagh, a 2280&nbsp;m; o paso mongol, a 1981&nbsp;m; Tenghyz, a 2280&nbsp;m e Obo-sarym a 1860&nbsp;m.

Aos 92º&nbsp;E, o sistema está cortado polo río Bel-Kem, o alto Ienisei, e aos 106º, no seu extremo oriental, remata na depresión do Selenga-Orkhon. Dende o altiplano de Mongolia, o ascenso ás montañas é doado, mais dende as chairas de Siberia é máis escarpado, a pesar de que dende ese lado a cordilleira queda disfrazada por un cinto de serras subsidiarias de estilo alpino, como as Usinsk, Oia, Tunka, Kitoi e Bielaia.

Entre a abertura do Ienisei e o lago Kosso-gol, o sistema recibe o nome de Erghik-taiga.

A flora é en xeral pobre, aínda que nas rexións altas posúe importante bosques de lárices, piñeiros, xenebreiros e bidueiros, con rododendros e especies de *Barberis* e *Ribes*. As penas distribuídas na parte alta están cubertas de liques e musgos.

## Ciencia 
O obstervatorio solar de Saian está situado nestes montes () a unha altitude de 2000 metros.

## Notas 
## Véxase tamén 
### Ligazóns externas 
*Tuva -Sayan Mountains
*Photo of Sayan Mountains
Torre del Greco

**Torre del Greco** (*Torre o Grieche* en napolitano, *Torr u Griec* en dialecto torrés) é unha cidade e comuna italiana da cidade metropolitana de Nápoles, na Campania

## Xeografía 
Situado na costa do golfo de Nápoles, a unha altitude media de 43 msnm, o concello ocupa unha extensión de 33,7 km². Segundo o censo de 2016 contaba con 85 791 habitantes, polo que a súa densidade de poboación nese ano era de 2545,73 hab./km². 

É o cuarto municipio máis importante da rexión da Campania por número de habitantes.

Limita cos municipios de Ercolano, Torre Annunziata e Trecase. Comprende as *frazioni* (subdivisións) de Camaldoli della Torre, Lava Nuova, Leopardi, Sant'Antonio e Santa Maria la Bruna. 

O territorio do municipio está situado no Parque Nacional do Vesuvio, entre este volcán e o golfo de Nápoles. 

## Evolución demográfica
[miniatura|400px|Localización da comuna de Torre del Greco na [provincia de Nápoles.]]

## Notas 
## Véxase tamén 
### Ligazóns externas 
* Páxina web oficial .
Juan Carlos Cambas

**Juan Carlos Cambas Outeda**, nado en Bos Aires o 2 de setembro de 1967, é un pianista e aquelador galego.

## Traxectoria 
Fillo de galega de Meis e asturiano emigrados á Arxentina, Cambas ten formación de conservatorio como pianista clásico. Estudou na Arxentina e publicou o seu primeiro álbum en solitario en 1997 nese país. En 2002 estableceuse en Galicia e vive en Vilagarcía de Arousa. O seu primeiro álbum en Europa publicouse en 2007. Entre 2011 e 2019 traballou como pianista da cantante Dulce Pontes. En 2020 realizou unha campaña de micromecenado para editar un terceiro álbum, titulado 'A viaxe', e en 2010 foi o promotor do fillo do festival en Galicia, o Festival de Cosquín en Vilagarcía.

### Discografía
* *Solo luz* (Diapasón, 1997).
* *Almas en el viento* (2007, reeditado dez anos máis tarde na Arxentina con algunhas modificacións).
* *A viaxe* (autoedición, 2020)

### Colaboracións
Como artista de colaboracións, a lista de artistas que tocaron pezas en álbums del ou que compartiron escenario nalgún momento é moi extensa, desde Mercedes Sosa a Dulce Pontes, pasando por Suna Rocha, Domingo Cura ou o dúo BellónMaceiras.

## Notas
Difusión transcultural

[miniatura|Difusión cultural de Exipto, [Grafton Elliot Smith (1929).]]
En antropoloxía cultural, a **difusión transcultural** é un concepto introducido por Leo Frobenius na súa obra *Der westafrikanische* *Kulturkreis* (1897/98), que se refire á expansión do uso de obxectos, ideas, estilos, relixións, tecnoloxía, linguas, etc. entre persoas de diferentes culturas. É un proceso diferente da difusión de innovacións dentro dunha cultura específica, xa que a difusión transcultural sempre involucra a máis dunha cultura. O fenómeno pode darse por adopción voluntaria, por imitación ou por imposición cultural.

A difusión a través de diferentes culturas é un fenómeno ben testemuñado e, polo tanto, que non é cuestionado. Por exemplo a práctica da agricultura parece terse estendido dende algures no Medio Oriente a toda Eurasia, hai menos de 10 mil anos, sendo adoptadas as prácticas agrícolas por moitas culturas diferentes. Outros exemplos ben estabelecidos de difusión, inclúen o emprego de carro de guerra, o traballo do ferro en tempos prehistóricos ou o uso do automóbil ou a indumentaria occidental de negocios, durante o século XX.

## Véxase tamén 
### Bibliografía 
*Frobenius, Leo. *Der westafrikanische Kulturkreis. Petermanns Mitteilungen 43/44*, 1897/98
*Kroeber, Alfred L. (1940). "Stimulus diffusion." *American Anthropologist* 42(1), Jan.–Mar., pp.&nbsp;1–20
*Rogers, Everett (1962) *Diffusion of innovations*. Nova York: Free Press of Glencoe, Macmillan Company
*Sorenson, John L. & Carl L. Johannessen (2006) "Biological Evidence for Pre-Columbian Transoceanic Voyages." In: *Contact and Exchange in the Ancient World*. Ed. Victor H. Mair. University of Hawaii Press, pp.&nbsp;238–297. ISBN 978-0-8248-2884-4; ISBN 0-8248-2884-4.
### Ligazóns externas 
* "Diffusionism and Acculturation"  por Gail King and Meghan Wright, *Anthropological Theories*, M.D. Murphy (ed.), Department of Anthropology, College of Arts and Sciences, The University of Alabama.
Iuri Lonchakov

**Iuri Valentinovich Lonchakov**, nado en Balkhash (Kazakhstán) o 4 de marzo de 1965, é un astronauta ruso que formou parte das misións STS-100, Soiuz TMA-1, Soiuz TMA-13 e Soiuz TM-34 e foi membro da Expedición 18 á Estación Espacial Internacional.

## Traxectoria
Lonchakov graduouse na Escola de Pilotos da Forza Aérea en Orenburg en 1986 e en 1998 graduose como piloto e enxeñeiro pola Academia Zhukovski da Forza Aérea.

Foi seleccionado como astronauta en decembro de 1997, participando nas misións STS-100, Soiuz TMA-1, Soiuz TMA-13 e Soiuz TM-34 e sendo membro da Expedición 18 á Estación Espacial Internacional. Pasou un total de 200,78 días no espazo.

## Notas 
## Véxase tamén 
### Outros artigos 
*STS-100
*Soiuz TMA-1
*Soiuz TMA-13
*Soiuz TM-34
*Expedición 18
*Estación Espacial Internacional
Computerwelt

***Computerwelt*** é o oitavo álbum de estudio da banda alemá de música electrónica Kraftwerk, publicado o 10 de maio de 1981 a través dos selos Kling Klang e Warner Bros.

O álbum trata o tema do auxe dos ordenadores dentro da sociedade. De acordo co concepto do álbum, Kraftwerk mostrou a súa música nunha ambiciosa xira mundial. As composicións están acreditadas a Ralf Hütter, Florian Schneider e Karl Bartos. Ao igual que cos seus dous anteriores discos, *Computerwelt* editouse en versións en lingua alemá e inglesa (esta co nome ***Computer World***). 

## Listaxe de cancións 
## Notas
Bizarre Love Triangle

"**Bizarre Love Triangle**" é unha canión da banda inglesa de synthpop New Order, publicada como sinxelo en 1986 do seu cuarto álbum de estudio, *Brotherhood*. O sinxelo entrou no top 5 da lista estadounicense *Hot Dance Music/Club Play Singles*, e foi número 5 na australiana *ARIA Charts* (chegando ao 1 das listas do estado de Victoria) en marzo de 1987.

Non conseguiu entrar no top 40 nin no Reino Unido (só chegou ao número 56) nin da lista estadounidense *Billboard Hot 100*. Nos Estados Unidos a canción chegou ao 8 da lista *Hot Dance Music/Maxi-Singles Sales*, pero non entrou na Hot 100 durante o seu lanzamento orixinal de 1986. Porén, incluíuse unha nova remestura no recompilatorio *The Best of New Order* de 1994 e finalmente chegou a aparecer no número 98 desa lista en 1995.

## Listaxe de canción 
* As edicións estadounidense indican "Bizarre Dub Triangle" como "I Don't Care", supostamente debido a que unha persoa da discográfica contactou co representante de New Order, Rob Gretton, para preguntarlle o nome da mestura e Gretton dixo "I don't care" (non me importa)

## Notas
Elena Ojea

**Elena Ojea Fernández-Colmeiro**, nada en Nigrán en 1981, é unha investigadora en ciencias ambientais. No ano 2016 foi a primeira galega en obter a prestixiosa bolsa 'Starting Grant' do  Consello Europeo de Investigación (ERC).
## Traxectoria 
Elena Ojea é licenciada en Ciencias Ambientais pola Universidade de Salamanca e doutora en Economía Ambiental pola Universidade de Santiago de Compostela. Realizou varias estadías en California e no ano 2009 incorporouse ao Centro Vasco do Cambio Climático (BC3) en Euskadi.

En 2016 incorporouse como investigadora á Universidade de Vigo, onde lidera o  grupo Future Oceans Lab que estuda como adaptar os sistemas mariños aos impactos previstos do cambio climático. Elena participa na elaboración do Sexto Informe do Panel Intergubernamental da ONU sobre o cambio climático onde será autora principal do capítulo WGII ​​Oceans.

## Notas 
## Véxase tamén 
### Ligazóns externas 
* ¿Por qué tan pocas? Elena Ojea
Michael López-Alegría

**Michael López-Alegría**, nado en Madrid o 30 de maio de 1958, é un astronauta español-estadounidense retirado que formou parte das misións Soiuz TMA-9, STS-73, STS-92, STS-113 e Axiom 1, sendo membro da Expedición 14 á Estación Espacial Internacional.

## Traxectoria
López-Alegría graduouse en sistemas de enxeñería pola Academia Naval dos Estados Unidos en 1980 e é máster en enxeñería aeronáutica pola Escola Naval de Posgraduados dos Estados Unidos en 1988.

Foi seleccionado como astronauta pola NASA en agosto de 1992, participando nas misións Soiuz TMA-9, STS-73, STS-92 e STS-113 e sendo membro da Expedición 14 á Estación Espacial Internacional. Pasou un total de 257,95 días no espazo.

## Notas 
## Véxase tamén 
### Outros artigos 
*Soiuz TMA-9
*STS-73
*STS-92
*STS-113
*Expedición 14
*Estación Espacial Internacional
*[[Axiom 1]
John M. Lounge

**John Michael "Mike" Lounge**, nado en Denver, Colorado o 28 de xuño de 1946 e finado o 1 de marzo de 2011, foi un astronauta estadounidense que formou parte das misións STS-51-I, STS-26 e STS-35.

## Traxectoria
Lounge graduouse en ciencias pola Academia Naval dos Estados Unidos en 1969 e era máster en astroxeofísica pola Universidade de Colorado en 1970.

Foi seleccionado como astronauta pola NASA en 1980, participando nas misións STS-51I, STS-26 e STS-35. Pasou un total de 20,10 días no espazo.

## Notas 
## Véxase tamén 
### Outros artigos 
*STS-51-I
*STS-26
*STS-35
Born in the U.S.A. (álbum)

***Born in the U.S.A.*** é o sétimo álbum de estudio do músico estadounidense de rock Bruce Springsteen, publicado o 4 de xuño de 1984 a través do selo Columbia Records. A música foi composta por Springsteen e gravouse coa súa banda de apoio, a E Street Band, e cos produtores Chuck Plotkin e Jon Landau nos estudios The Power Station e The Hit Factory de Nova York.

*Born in the U.S.A.* tivo recensións positivas e un enorme éxito comercial. Produciu sete exitosos sinxelos que entraron no top 10 e promoveuse cunha xira mundial. *Born in the U.S.A.* converteuse no álbum máis exitoso de Springsteen e un dos máis vendidos da historia, con máis de 30 millóns de copias vendidas ata o ano 2012. Tamén foi citado polos críticos como un dos mellores álbums de todos os tempos. O álbum foi nomeado ao premio de Álbum do ano nos Grammy de 1985. 

## Listaxe de cancións 
## Notas
LOSAT-X

**LOSAT-X** (*Low Altitude Satellite Experiment*) foi un satélite artificial dos Estados Unidos lanzado o 4 de xullo de 1991 mediante un foguete Delta 7925 desde o Cabo Cañaveral.

## Características 
LOSAT-X foi construído por Ball Aerospace para a Iniciativa de Defensa Estratéxita (popularmente coñecida como *Guerra das Galaxias*) co fin de recoller datos multiespectrais do escape de foguetes e mísiles lanzados desde terra. Probou algunhas outras tecnoloxías, como unha cámara estelar de gran angular.

O satélite ía acaroado á segunda etapa do seu foguete lanzador e foi exectado en órbita despois de separarse esta da terceira etapa. A súa vida operativa esperada era de tres meses, aínda que tódolos seus obxectivos se cumpliron o primeiro día en órbita. Aos nove días perdeuse o contacto co satélite debido a unha avaría no seu receptor de radio. O satélite reentrou na atmosfera o 15 de novembro de 1991.

## Notas 
## Véxase tamén 
### Outros artigos 
*Delta 7925
Máscara (homónimos)

**Máscara** pódese referir a:

* **Careta**, obxecto que representa unha cara, que utilizan as persoas para cubriren o rostro, caranta, carantoña, carauta, careta, caroza, felo. Tamén o personaxe que leva unha destas máscaras.
* **Máscara respiratoria**, equipamento de protección individual co que se cobre a cara. Destas hai diferentes variedades:
** **Máscara cirúrxica** ou **máscara autofiltrante**, utilizada polos profesionais da saúde; tamén utilizadas en medios industriais e para se protexer da polución;
** **Máscara FFP1**;
** **Máscara FFP2**;
** **Máscara FFP3**;
** **Máscara N95**;

## Cosmética 
* Máscara, preparado que se aplica sobre a pel da cara ou do pescozo ou sobre o cabelo con finalidade estética ou reparadora.
## Arte 
* Máscara funeraria ou máscara mortuoria;
* *Máscara de CHorona*, unHa escultura de Auguste Rodin;
* máscara do Remorso, un monumento conmemorativo na cidade de Magadán (Rusia);
* máscara de marfil de Benín, uns retratos tallados no Reino de Benín no século XVI.

## Cinema 
**Mask*, filme de  1985 con Cher e Sam Elliot;
**The Mask*, filme con Jim Carrey, exhibido en Galicia como "A Máscara". 

## Banda deseñada 
*The Mask, personaxe de banda deseñada coñecido como "A Máscara";
* Máscara Negra, personaxe de DC Comics.
* Madame Máscara, personaxe de Marvel Comics.

## Xeografía 
*Mascara, nome polo que se coñecía a cidade de Alxeria Muaskar.

## Informática e tecnoloxía 
* máscara, un conxunto de datos que, xunto cunha operación, permiten extraer selectivamente certos datos almacenados;
* máscara de rede, unha combinación de bits que serven para delimitar o ámbito dunha rede de computadoras;
* máscara wildcard, unha máscara de bits que indica as partes dun enderezo de IP relevantes para unha acción;
* máscara de sombra, as tecnoloxías para fabricar televisores e pantallas de ordenador de tubos de raios catódicos;
* máscara de Bahtinov, un dispositivo para enfocar pequenos telescopios astronómicos.

## Outros usos 
* máscara antigás, un dispositivo de uso individual, que se axusta á cabeza para protexer de vapores e gases velenosos;
* máscara neutra ou máscara da calma e o silencio, un instrumento pedagóxico;
* máscara de soldar, parte do equipo de seguranza para os procesos de soldadura eléctrica;
* máscara, un instrumento de tortura da Idade Media;
* máscara de Guy Fawkes, unha careta representativa dun conspirador inglés;
* máscaras mexicanas, obxectos para bailes e cerimonias tradicionais en México.
La Autonomía de Galicia

***La Autonomía de Galicia*** foi un periódico editado en Ferrol en 1894.

## Historia e características 
Apareceu en xuño de 1894 como órgano do Partido Republicano Democrático. Veu substituír a *El Pueblo Gallego*. Estaba dirixido por Federico Díaz Palafox, que cesou na dirección en xullo para ser substituído por Norberto Tellado.

## Notas
Ornitholestes

***Ornitholestes*** (que quere dicir "paxaro ladrón") é un pequeno dinosauro terópodo do Xurásico serodio (Formación de Morrison, no Kimmeridgiano, hai uns 154 millóns de anos) no oeste de Laurasia (a área que es convertería en América do Norte).

Até a data, *Ornitholestes* é coñecido por un único esqueleto parcial cun cranio esmagado que foi atopado en Bone Cabin Quarry, preto de Medicine Bow, Wyoming, en 1900. Foi descrito por Henry Fairfield Osborn en 1903. Unha man incompleta foi posteriormente atribuída a *Ornitholestes*, malia que no presente semella que pertence a *Tanycolagreus*. A especie tipo (e a única coñecida) é *O. hermanni*. O nome específico foille concedido na honra do preparador do Museo Americano de Historia Natural Adam Hermann.

## Notas 
## Véxase tamén 
### Bibliografía 
* 
* 
*
Turner

O termo **Turner** pode referirse a:

Como apelido, pode referirse a:

***Aidan Turner** (nado en 1983), actor irlandés;
***Alex Turner** (nado en 1986), músico e cantante inglés;
***Ben Turner** (nado en 1980), actor inglés;
***Edward Turner Bennett** (1797-1836), médico, zoólogo e escritor inglés;
***Ethel Turner** (1872-1958), escritora británica;
***Evan Turner** (nado en 1988), xogador de baloncesto estadounidense;
***Frederick Turner** (1861-1932), historiador estadounidense;
***Ike Turner** (1931-2007), músico estadounidense;
***John Napier Turner** (nado en 1929), político canadense;
***Kathleen Turner** (nada en 1954), actriz estadounidense;
***Lana Turner** (1921-1995), actriz estadounidense;
***Myles Turner** (nado en 1996), xogador de baloncesto estadounidense;
***Ruby Turner** (nada en 1958), cantante, compositora e actriz británica;
***Sophie Turner** (nada en 1966), actriz inglesa;
***Steve Turner** (nado en 1965), guitarrista estadounidense;
***Ted Turner** (1775-1851), magnate estadounidense dos medios de comunicación;
***Tina Turner** (nada en 1939), cantante estadounidense;
***William Turner** (1651-1740), compositor e contratenor inglés;
***William Turner** (nado en 1775), pintor inglés.

;Numismática

***Turner**, antiga moeda escocesa de cobre.

## Véxase tamén
### Outros artigos
***Turnes**, lugar da parroquia de Bazar, no concello de Santa Comba;
***Turner Classic Movies**, rede de canles de televisión;
***Turner Field**, estadio de béisbol en Atlanta;
****Turner & Hooch***, filme estadounidense (1989).
Alborz

**Alborz** ou **Elburz** (en ) é unha cordilleira que separa o altiplano iraniano da depresión do mar Caspio e, por outra banda, establece unha continuidade entre o Cáucaso e o Hindu Kush (Paropamisadas). A altura media da cordilleira non supera os 3000 metros, sendo o pico máis alto o Damavand, que alcanza os 5654 metros. No norte, hai moitos bosques, pero no sur a vexetación é escasa debido á pouca cantidade de choiva. O primeiro en darlle nome á montaña foi Hamd Allah Mustawfi . Anteriormente, era coñecido como ***Semiramidis Mons*** (Σεμειραμίδος ὄρος) e é mencionado por Flavio Arriano e Marciano, que dicían que formaba a parte persa da entrada ao golfo Pérsico na rexión de Carmania.

## Etimoloxía 
O nome *Alborz* derívase de Harā Barazaitī, montaña lendaria do Avesta, texto principal do zoroastrismo. *Harā Barazaitī* procede dun nome protoiraniano, **Harā Bṛzatī*, que significa "Montaña Muralla". **Bṛzatī* é o feminino do adxentivo **bṛzant-* "alto", antecedente do persa moderno *bouland* (بلند) e *Barz/Berazandeh*, relacionado co sánscrito *Brihat* (बृहत्). *Harā* pode interpretarse como "vixiar" ou "gardar", a partir dunha raíz indoeuropea **ser-* "protexer". No persa medio, *Harā Barazaitī* converteuse en *Harborz*, e no moderno persa *Alborz*, cognado do monte Elbrus, pico máis alto do Cáucaso.

## Características 
O Alborz esténdese en dirección oeste-leste ao longo dun arco de 600&nbsp;km, cunha extensión mínima de 60&nbsp;km e máxima de 130. Está conformada por series sedimentarias datadas dende o alto Devónico ao Oligoceno, predominantemente calcarias xurásicas sobre un núcleo de granito.

Entre os lugares de interese están a fortaleza medieval de Alamut e varias estacións de esquí, algunhas delas consideradas como as mellores do mundo, como a de Dizin.

## Notas 
## Véxase tamén 
### Bibliografía 
* North, S.J.R., *Guide to Biblical Iran*, Roma 1956, p.&nbsp;50
### Ligazóns externas 
* *Montañas de Alborz*, Fotos de Irán, *Livius* 
* Mapas, fotos e lista de cumes
* Astronomía
Enlace triplo

[miniatura|upright=1.4|Estrutura e imaxe de [microscopio de forza atómica do deshidrobenzo[12]annuleno, onde os aneis de benceno están unidos por enlaces triplos.]]
Un **enlace triplo** en química é un enlace químico entre dous átomos no que están implicados seis electróns de enlace en lugar dos máis usiais dous dun enlace covalente simple. Os enlaces triplos máis comúns entre dous átomos de carbono poden encontrarse nos alquinos. Outros grupos funcionais que conteñen un enlace triplo son os cianuros e os isocianuros e os nitrilos. Algunhas moléculas diatomicas, como o dinitróxeno e o monóxido de carbono, teñen tamén enlace triplo. Na fórmula esquelética o triplo enlace debúxase como tres liñas paralelas (≡) entre dous átomos conectados.

Os enlaces triplos son máis fortes que os seus equivalentes enlaces simples ou dobres, cunha orde de enlace de tres. Isto dálle grande estabilidade a compostos que os levan; por exemplo o N2 (N≡N) do aire é moi difícil de separar nos seus átomos, o cal é importante no ciclo do nitróxeno na natureza, e que só unhas poucas bacterias teñen encimas con capacidade de romper este enlace e realizar unha significativa fixación do nitróxeno.

## Enlaces 
Os tipos de enlace poden explicarse pola hibridación de orbitais. No caso do acetileno cada átomo de cabono ten dous orbitais sp e dous orbitais p. Os dous orbitais sp son lineares con ángulos de 180° e ocupan o eixe X (do sistema de coordenadas cartesianas). Os orbitais p son perpendiculares aos eixes Y e Z. Cando dous átomos de carbono se aproximan, os orbitais sp solápanse e forman un enlace sigma sp-sp. Ao mesmo tempo os orbitais pz achéganse e xúntanse formando un enlace pi pz-pz. Igualmente, o outro par de orbitais py forma un enlace pi py-py. O resultado é a formación dun enlace sigma e dous enlaces pi, que conforman o triplo enlace.

No modelo de enlace flexionado o triplo enlace pode formarse tamén polo solapamento de tres lobos sp3 sen necesidade de que haxa un enlace pi.

## Notas
Arxona, Lavandelo, Monterroso

**Arxona** é un lugar da parroquia de Lavandelo no concello lucense de Monterroso, na comarca da Ulloa. Segundo o IGE en 2020 tiña 19 habitantes (nove homes e dez mulleres), catro menos ca en 2007 (trece homes e dez mulleres).
## Lugares e parroquias
### Lugares de Lavandelo
### Parroquias de Monterroso 
## Véxase tamén
### Outros artigos
*Lugares de Monterroso
Kong, a illa Caveira

***Kong, a illa Caveira*** (en ) é un filme estadounidense de 2017 dirixido por Jordan Vogt-Roberts. É un reboot da franquía *King Kong*, e é o segundo filme de MonsterVerse, de Legendary Entertainment. O filme está protagonizado por Tom Hiddleston, Samuel L. Jackson, John Goodman, Brie Larson, Jing Tian, Toby Kebbell, John Ortiz, Corey Hawkins, Jason Mitchell, Shea Whigham, Thomas Mann, Terry Notary e John C. Reilly. No filme, ambientado en 1973, un grupo de científicos e soldados da guerra de Vietnam viaxan a unha illa Caveira que non aparece nos mapas e encontran unhas terroríficas criaturas antes de atopar ao poderoso Kong, un gorila xigante que é o último exemplar da súa especie.

Estreouse en galego o 25 de agosto de 2020 a través da TVG.

## Personaxes 
* Tom Hiddleston como James Conrad
* Samuel L. Jackson como Preston Packard
* John Goodman como Bill Randa
* Brie Larson como Mason Weaver
* Jing Tian como San Lin
* John Ortiz como Victor Nieves
* Corey Hawkins como Houston Brooks
* Jason Mitchell como Glenn Mills
* Shea Whigham como Earl Cole
* Thomas Mann como Reg Slivko
* Terry Notary e Toby Kebbell como King Kong
* John C. Reilly como Hank Marlow

## Notas 
## Véxase tamén 
### Ligazóns externas 
* 
* Ficha en AllMovie